Document ID: 31978R1048

ΚΑΝΟΝΙΣΜΟΣ (ΕΟΚ) αριθ.1048/78 ΤΗΣ ΕΠΙΤΡΟΠΗΣ της 19ης Μαΐου 1978 περί τροποποιήσεως των κανονισμών (ΕΟΚ) αριθ. 1282/72 και (ΕΟΚ) αριθ. 1717/72 κατά την έναρξη της γαλακτοκομικής περιόδου 1978/1979
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1038/78 (2) και ιδίως το άρθρο 6 παράγραφος 7, το άρθρο 7 παράγραφος 5 και το άρθρο 10 παράγραφος 3,
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968, περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 2714/72 (4) και ιδίως το άρθρο 7α,
Εκτιμώντας:
ότι, λαμβανομένης υπόψη της εξελίξεως της αγοράς και των αποφάσεων, οι οποίες ελήφθησαν από το Συμβούλιο κατά την έναρξη της γαλακτοκομικής περιόδου 1978/1979, ιδίως όσον αφορά την τροποποίηση που έγινε στην τιμή παρεμβάσεως του βουτύρου και του αποκορυφωμένου γάλακτος σε σκόνη, πρέπει να προσαρμοσθεί:
- ο κανονισμός (ΕΟΚ) αριθ. 1282/72 της Επιτροπής της 21ης Ιουνίου 1972, περί της πωλήσεως βουτύρου σε μειωμένη τιμή στο στρατό και στις εξομοιούμενες προ αυτόν μονάδες (5), όπως τροποποιήθηκε τελευταία από τον κανονισμό (ΕΟΚ) αριθ. 2575/76 (6),
- ο κανονισμός (ΕΟΚ) αριθ. 1717/72 της Επιτροπής της 8ης Αυγούστου 1972, περί της πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς (7), όπως τροποποιήθηκε τελευταία από τον κανονισμό (ΕΟΚ) αριθ. 2575/76-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1282/72 τροποποιείται ως εξής:
Στο άρθρο 2 πρώτο εδάφιο το ποσό των "135 λογιστικών μονάδων" αντικαθίσταται με το ποσό των "141 λογιστικών μονάδων".
Άρθρο 2
Ο κανονισμός (ΕΟΚ) αριθ. 1717/72 τροποποιείται ως εξής:
Στο άρθρο 3 παράγραφος 1 πρώτο εδάφιο, το ποσό των "138,50 λογιστικών μονάδων" αντικαθίσταται με το ποσό των "141 λογιστικών μονάδων".
Άρθρο 3
Ο παρών κανονισμός αρχίζει να ισχύει την 22α Μαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Μαΐου 1978.

Labels: 2
17
4
5
3